Diari Oficial de la Generalitat Valenciana


Sumari del DOGV 9528, del 07-02-2023 (2023/1160)

Extracte de la Resolució de 18 de gener de 2023, de la Universitat Miguel Hernández d'Elx, per la qual s'efectua la convocatòria d'una beca de formació universitària en comunicació interna i externa de Cooperació al Desenvolupament i Voluntariat - 2023 (codi subveció 55-300-3-1588-5184).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9528

Data del DOGV
:   07-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1160


Data del document
:   18-01-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública

Extracte de la Resolució de 18 de gener de 2023, de la Universitat Miguel Hernández d'Elx, per la qual s'efectua la convocatòria d'una beca de formació universitària en comunicació interna i externa de Cooperació al Desenvolupament i Voluntariat - 2023 (codi subveció 14-869-1-6939-3559). [2023/1160]  
BDNS (identif.): 673678.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/GE/es/convocatoria/673678   
  
Primer. Beneficiaris:  
Els sol·licitants hauran d'estar en possessió del títol oficial universitari de graduat o graduada en Periodisme o Comunicació Audiovisual expedit o homologat per les autoritats espanyoles corresponents i que no hagen transcorregut més de cinc anys des de la seua finalització.  
  
  
Segon. Objecte:  
L'objectiu de la beca és completar la formació adquirida per titulats universitaris en Periodisme i/o Comunicació Audiovisual l'activitat de la qual serà fer tasques de difusió de notícies per a visibilitzar accions de promoció del voluntariat i cooperació al desenvolupament, i sensibilitzar sobre les activitats pròpies de l'Àrea de Cooperació al Desenvolupament i Voluntariat de la Universitat Miguel Hernández d'Elx, i facilitar d'aquesta manera la seua ulterior inserció en el mercat laboral.  
  
Tercer. Bases reguladores:  
https://boumh.umh.es/files/2023/01/RR\_00096\_2023.pdf   
  
Quarta. Quantia:  
L'ajuda econòmica a percebre pel beneficiari serà de 1000 euros/mes, quantia a la qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds:  
El termini per a presentació de sol·licituds s'iniciarà l'endemà de publicació en el DOGV, i la finalització del mateix serà als deu dies hàbils a comptar a partir de l'endemà de la data de publicació.  
  
  
Sisé. Altres dades:  
El període de duració podrà prorrogar-se sense necessitat de nova convocatòria per un període màxim de dotze mesos addicionals, amb data d'inici a partir de l'1 de gener de l'any següent, sempre que existisca la disponibilitat pressupostària corresponent en el pressupost de 2024, amb l'emissió prèvia de document comptable AD de tramitació anticipada visat pel servei competent en matèria pressupostària, i així s'aprove per resolució rectoral, sempre que el desenvolupament de l'activitat que s'estiga realitzant així ho requerisca o aconselle.  
  
Elx, 18 de gener de 2023.- El rector: Juan José Ruíz Martínez.